ΓΡΑΠΤΗ ΕΡΩΤΗΣΗ E-0865/02

υποβολή: Matti Wuori (Verts/ALE) προς την Επιτροπή

(2 Απριλίου 2002)

Θέμα: Οι διαπραγματεύσεις με την Ομοσπονδιακή Δημοκρατία της Γιουγκοσλαβίας για σταθερότητα και σύνδεση και η συνεργασία με το Διεθνές Ποινικό Δικαστήριο για την πρώην Γιουγκοσλαβία

Με δεδομένο ότι η συνέχιση της βοήθειας από την ΕΕ στο πλαίσιο των διαπραγματεύσεων για σταθερότητα και σύνδεση με την κυβέρνηση της ΟΔ της Γιουγκοσλαβίαςπόκειται στον όρο της πλήρους και ειλικρινούς συνεργασίας της τελευταίας με το Διεθνές Ποινικό Δικαστήριο για την πρώην Γιουγκοσλαβία, ποια συγκεκριμένα μέτρα έλαβε η Επιτροπή κατά τη συνάντηση της συμβουλευτικής επιχειρησιακής ομάδας στις 21 Φεβρουαρίου για να πιέσει την κυβέρνηση της ΟΔ της Γιουγκοσλαβίας να βελτιωθεί σε αυτό τον τομέα·

Απασχολεί την Επιτροπή το γεγονός ότι από το Νοέμβριο του 2001 δεν έχουν γίνει προσαγωγές κατηγορουμένων, ότι ένας κατηγορούμενος εξακολουθεί να τελεί καθήκοντα Προέδρου Δημοκρατίας της Σερβίας καθώς και ότι ο γιουγκοσλαβικός στρατός εξακολουθεί να αρνείται την πρόσβαση στα έγγραφά του·

Ποιες συγκεκριμένες δεσμεύσεις απέσπασε σε αυτά τα θέματα η Επιτροπή από την κυβέρνηση της ΟΔ της Γιουγκοσλαβίας κατά τη συνάντηση και με ποιο χρονοδιάγραμμα αναμένει ναλοποιηθούν· Ποια μέτρα προτίθεται να προτείνει η Επιτροπή, αν δενπάρξει σαφής αλλαγή στάσης μέχρι την προθεσμία που έχει ορίσει·

Απάντηση του κ. Patten εξ ονόματος της Επιτροπής

(25 Απριλίου 2002)

Το θέμα της συνεργασίας της Ομοσπονδιακής Δημοκρατίας της Γιουγκοσλαβίας (ΟΔΓ) με το Διεθνές Ποινικό Δικαστήριο για την πρώην Γιουγκοσλαβία (ΔΠΔΓ) συζητήθηκε από την Επιτροπή κατά τη συνεδρίαση της ειδικής συμβουλευτικής ομάδας ΕΕ-Ομοσπονδιακής Δημοκρατίας της Γιουγκοσλαβίας στις 21 Φεβρουαρίου 2002, όπως και κατά τις προηγούμενες συνεδριάσεις της ειδικής συμβουλευτικής ομάδας και σε όλες τις άλλες διμερείς συνεδριάσεις. Οι ανησυχίες της Επιτροπής σχετικά με το θέμα αυτό — όσον αφορά την πρόσβαση σε αρχεία και μάρτυρες καθώς και την προσαγωγή κατηγορουμένων και τη γενική αρχή της συμμόρφωσης με τιςποχρεώσεις της ως μέλους των Ηνωμένων Εθνών, σημεία για τα οποία η προϊστάμενη εισαγγελίας του ΔΠΔΓ Carla del Ponte περιέγραψε τη συνεργασία ως απρόσφορη — αντικατοπτρίζονται επίσης με σαφήνεια στο κεφάλαιο που αφορά την ΟΔΓ στην ετήσια έκθεση για τη διαδικασία σταθεροποίησης και σύνδεσης, που εγκρίθηκε στις 27 Μαρτίου 2002.

Δεδομένου ότι οι σχέσεις με την Ένωση, στο πλαίσιο της διαδικασίας σταθεροποίησης και σύνδεσης, εξαρτώνται από την αξιολόγηση του συνόλου των πολιτικών και οικονομικών μεταρρυθμίσεων, δεν εφαρμόζεται συνήθως ακριβής καταληκτική ημερομηνία για συγκεκριμένες μεταρρυθμίσεις. Ωστόσο, η κυβέρνηση του Βελιγραδίου γνωρίζει ότι ο ρυθμός ανάπτυξης των σχέσεων της Ομοσπονδιακής Δημοκρατίας της Γιουγκοσλαβίας με την Ένωση εξαρτάται από τον ρυθμό με τον οποίο οι αρχές της Ομοσπονδιακής Δημοκρατίας της Γιουγκοσλαβίας θα εφαρμόσουν τις πολιτικές και οικονομικές μεταρρυθμίσεις και ιδίως, θα συμμορφωθούν με τις διεθνείςποχρεώσεις τους. Όπως γνωρίζει το Αξιότιμο Μέλος, οι ομοσπονδιακές αρχές, και πιο πρόσφατα οπουργός εξωτερικών κ. Svilanovic κατά την επίσκεψή του στις Βρυξέλλες στις 20 Μαρτίου 2002,ποσχέθηκαν στην Επιτροπή και στο Κοινοβούλιο ότι στο εγγύς μέλλον θα πραγματοποιηθούν περισσότερες προσαγωγές κατηγορουμένων. Η Επιτροπή χαιρετίζει την πρόσφατη έγκριση από το Βελιγράδι του νόμου που αφορά τη συνεργασία με το Δικαστήριο της Χάγης, και αναμένει με ενδιαφέρον την εφαρμογή του. Είναι ιδιαίτερο σημαντικό να συνεργαστεί πλήρως η Ομοσπονδιακή Δημοκρατία της Γιουγκοσλαβίας σε όλα τα θέματα που αναφέρθηκαν από το ΔΠΔΓ.